SET สัปดาห์นี้แกว่งขึ้นรับงานภาครัฐฯเปิดประมูล E-Auction หลายสัญญา
SET สัปดาห์นี้แกว่งขึ้นรับโดยได้แรงหนุนจากความคืบหน้าโครงการโครงสร้างพื้นฐานจากภาครัฐฯที่จะเริ่มทำการประมูล E-Auction หลากหลายสัญญาในสัปดาห์นี้
4 ก.ย. 2560

Weekly outlook : Up แนวต้าน 1,626/1,637 จุด แนวรับ 1,610/1,603 จุด
บล.โนมูระ พัฒนสิน ระบุในบทวิเคราะห์ (4 – 8 ก.ย.) คาดตลาดสัปดาห์นี้แกว่งขึ้นโดยได้แรงหนุนจากความคืบหน้าโครงการโครงสร้างพื้นฐานจากภาครัฐฯที่จะเริ่มทำการประมูล E-Auction หลากหลายสัญญาในสัปดาห์นี้นำโดย
1) เส้นลพบุรี-ปากน้ำโพ มูลค่ารวม 21,052 ล้านบาท (2 สัญญา เท่าๆ กัน) ประมูลวันที่ 4 กันยายนและ 7 กันยายน ตามลำดับ 2) เส้นประจวบ-ชุมพร มูลค่าราว 13,632 ล้านบาท (2สัญญา)ประมูลวันที่ 5 กันยายน 3) เส้นมาบกะเบา – จิระ สัญญา 3 มูลค่า 9,578 ล้านบาท ประมูลวันที่ 7 ก.ย.คาดเป็น ปัจจัยที่เพิ่มแรงเก็งกำไรในกลุ่ม Domestic ได้
ผสานกับร่างกฎหมาย EEC ที่คาดจะนำเข้า ครม. ในเดือน ก.ย. นี้ และคาดจะสามารถออกมาเป็น พรบ. ได้ภายในสิ้นปีหนุนกลุ่มนิคมเด่น ซึ่งมาตรการกระตุ้นเศรษฐกิจจากภาครัฐฯที่มีออกมาอย่างต่อเนื่อนี้เป็นแรงขับเคลื่อนเศรษฐกิจไทยได้เป็นอย่างดี สอดคล้องกับมุมมองของธนาคารแห่งประเทศไทย ล่าสุด เปิดเผยว่าเศรษฐกิจไทยเดือนก.ค.เติบโตโดดเด่น จากการใช้จ่ายภาครัฐฯ ภาคการส่งออก และการท่องเที่ยวที่ขยายตัวต่อเนื่อง คาดจะเป็นตัวกระตุ้น Fund Flows ไหลเข้าไทยได้
นอกจากนี้ ทิศทางค่าเงินดอลล่าร์เริ่มกลับมาอ่อนค่าอีกครั้ง หลังดีดตัวแข็งค่าขึ้นมาแรงในช่วงสั้นๆ มุมมอง Global FX ของ Nomura ยังคงมองว่า ค่าเงินดอลล่าร์จะไม่กลับมาแข็งค่าไวในระยะกลาง-ยาว จากแรงกดของดุลบัญชีเดินสะพัดของสหรัฐฯที่ขาดดุลในสัดส่วนที่สูง ความเสี่ยงทางด้านการเมืองสหรัฐฯ และนโยบายของ Trump ที่ต้องการ
ให้ค่าเงินดอลล่าร์อ่อนค่า ซึ่งภาพค่าเงินดอลล่าร์ที่อ่อนค่าจะเป็นปัจจัยหนุนให้ตลาดสินทรัพย์เสี่ยงมีความน่าสนใจต่อเนืjอง ส่วนปัจจัยที่น่าติดตามสัปดาห์นี้ คือ การประชุม ECB Nomura คาดจะไม่มีการออกมาตรการเพิ่เติม แต่ให้น้ำหนักที่ ECB อาจส่งสัญญาณว่าจะประกาศลดวงเงินการเข้าซื้อสินทรัพย์ (QE) ในการประชุมเดือน ต.ค. นี้
โดยจะเริ่มลดจาก 6 หมื่นล้านยูโร/เดือน สู่ 4 หมื่นล้านยูโร/เดือน ในช่วง ม.ค. – มิ.ย.18 และลดลงสู่ 2 หมื่นล้านยูโร/เดือนในช่วง ก.ค. – ก.ย.18 และยุติการเข้าซื้อสินทรัพย์ในเดือน ก.ย.18 เพื่อปูทางไปสู่การปรับขึ้นอัตราดอกเบี้ยในช่วง 4Q18
&lt;&lt;&lt;คลิกเพื่อดูรายละเอียด&gt;&gt;&gt;